Gare Belval-Université

D'Gare Belval-Université ass eng Gare vun der Lëtzebuerger Eisebunn. Se läit um Belval an der Sektioun Esch-Nord vun der Gemeng Esch-Uelzecht a gehéiert zu follgende Linne vum CFL-Zuchreseau:

 Lëtzebuerg - Esch-Uelzecht - Rodange
 Ëlwen - Lëtzebuerg - Esch-Uelzecht - Rodange.

Se läit tëscht der Gare Esch-Uelzecht an der Gare Belval-Lycée.

Direkt nieft der Gare läit um Territoire vun der Gemeng Suessem d'Parkhaus Belval-Université mat iwwer 1.400 Plazen. Et gëtt ë. a. 33 speziell Parkplaze fir Leit mat reduzéierter Mobilitéit, 54 Plaze fir Elektroautoen, 10 „Famillje-Plazen“, asw. Bei der Gare gëtt et och zwou Bikeboxe fir säi Vëlo ënnerdaach ze stellen.

Nieft der Gare ass d'Busgare Belval-Université wou een Uschloss op d'TICE-Linn 3 an d'RGTR-Linn 642 huet.

Déi ursprénglech Gare op där Plaz huet Belval-Usines geheescht, se gouf duerno op Belval-Usines Rockhal ëmgedeeft an huet den aktuellen Numm zënter dem 14. Dezember 2008.

D'Gare Belval-Université ass déi eenzeg Suedelgare am Land.

 Geschicht a Gebai 
D'Gare Belval-Wierk war eng Halt, déi virun allem fir d'Aarbechter vun der Schmelz ageriicht gi war. Si bestoung aus engem Quai an zwéi Gleiser„Belval-Usines“ gëtt vun der Eisebunnsverwaltung nach als betriblech Gare an Ofstellplaz fir de Giddertransport um PK 13,428 gefouert, cf:. Eng Passerell huet eng Verbindung mam Belval am Norden an der Rue de Belval am Süde gemaach.

Den 9. November 2006 war de symboleschen éischte Spuetstéch vum neie Gebai, dat bis September 2010 eng ronn 200 m, an Direktioun Esch, vun der fréierer Gare ewech gebaut gouf. Architekt war de Jim Clemes. D'Baukäschte waren op 60 Milliounen Euro ugeluecht. D'Gebai huet en Daach, deen aus ETFE-Folie besteet."Großer Bahnhof auf Belval." wort.lu 10.02.2009.

Ier d'Gebai, dat dem Architekt no engem Mued oder enger Raup gläiche géif"belval usines". in: magazine. Le magazine du Fonds Belval 3/2004, S.20-25., gebaut konnt ginn, hu missen eng Strooss an Héichspannungskabele verluecht ginn, a souguer d'Grenz tëscht Frankräich a Lëtzebuerg huet misse wéinst dem Parkhaus liicht verréckelt ginnEsch/Alzette Geschichte und Architektur  CAPYBARABOOKS books 2021, S. 419.

Dat neit Gebai gouf den 28. September 2010 a Presenz vum Groussherzog Henri a senger Madamm, dem Minister fir Nohalteg Entwécklung an Infrastruktur, Claude Wiseler, dem Verwaltungsrotspresident vun der CFL, Jeannot Waringo, dem CFL-Generaldirekter Alex Kremer, dem Architekt Jim Clemes an de Buergermeeschtere vun Esch a Suessem, ageweit."Zweitgrößter Bahnhof des Landes wird offiziell eröffnet". tageblatt.lu, 28/09/2010 07:47:00; "Futuristische Raupe für die Zukunft Belvals" tageblatt.lu, 28/09/2010 21:47:00. "'Tor zu Belval' eröffnet." wort.lu, 28.09.2010 18:18, aktualiséiert 28.09.2010 20:14. "Belval-Université: le train entre en gare." lequotidien.lu, 29/09/2010 08:40:00. Op rtl.lu sinn och eng sëllege Fotoe vum René Scho dozou ze gesinn.

D'Entrée ass südlech vun de Gleiser, an der Belvaler Strooss, nieft der Busgare. Et kënnt een och iwwer dräi Passerellen an d'Gare, déi op Pilieren iwwer de Gleiser gebaut ass: vun Norden, vun der Rockhal a vum Belval Plaza hier, vu Süde vum Park & Rail-Parking.

Am Februar 2009 huet d'CFL fir 2020 ronn 32.000 Passagéier den Dag prognostizéiert. Dem digitale Mobilitéitsobservatoire no gouf am Joer 2022 eng Dagesmoyenne vu 4.783 Passagéier gezielt.

Zich déi an der Gare halen

 Aller 
Aus RichtungHalt virdrunZuchNächst HaltA Richtung Lëtzebuerg ↔ Esch-Uelzecht ↔ Rodange LëtzebuergEsch-Uelzecht  DéifferdengRodange oder
PéitengLëtzebuergEsch-Uelzecht  Belval-LycéeRodange oder
Péiteng Ëlwen ↔ Lëtzebuerg ↔ Esch-Uelzecht ↔ Rodange ËlwenEsch-Uelzecht  DéifferdengRodange MierschEsch-Uelzecht  Belval-LycéePéiteng

 Retour 
Jeeweils an der entgéintgesater Richtung wéi an der Tabell uewendriwwer. 

 Literatur 
 Michel Clees, Annick Sinner: D'Gare vu Belval, Éd. Guy Binsfeld, 2008, 23 S., ISBN 978-2-87954-202-7

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Aktuell Departen an der 
 D'Gare Belval-Université op der Websäit op der CFL-Websäit
 D'Gare Belval-Schmelz op der Websäit "rail.lu"
 D'Gare Belval-Schmelz op der Websäit vu Spoorgroep Luxemburg
 10-Minutte-Fluch iwwer d'Gare op youtube.com

Belval-Université
Kategorie:Belval
Kategorie:Bauwierker 2010
Kategorie:CFL-Linn 6
Kategorie:Gebaier an der Gemeng Esch-Uelzecht